<classify> WAZIRI Mkuu, Kassima Majaliwa amewaonya wadau wa Uchaguzi wa Serikali za Mitaa vikiwamo vyama vya siasa, kutojiingiza katika vitendo vya rushwa na uvunjifu wa amani wakati wa uchaguzi huo. Serikali haitasita kuwachukulia hatua pale itakapothibitika vitendo vya rushwa, hivyo kufanyika kinyume cha kununi na sheria nyingine za nchi, alisema Waziri Mkuu Majaliwa wakati wa kuahirisha Mkutano wa 16 wa Bunge jijini hapa jana.Natoa wito kwa wadau wa mbalimbali watakaoshiriki katika uchaguzi wakiwemo vyama vya siasa, taasisi za serikali na zisizo za serikali na wananchi kusoma na kuzielewa kanuni na miongozo ya uchaguzi kwa kuhakikisha wanajiepusha na vitendo vyovyote vya rushwa na uvunjivu wa amani, alisema. Aidha, alitoa mwito kwa Watanzania wote wenye sifa za kujiandikisha katika orodha ya wapiga kura, kuchukua fomu za kugombea nafasi mbalimbali na kushiriki kupiga kura kwani hiyo ni haki yao ya kikatiba kwa kuzingatia misingi ya demokrasia.Alisema uchaguzi huo utakaofanyika Novemba 24, mwaka huu, hufanyika kila baada ya miaka mitano na lengo lake ni kwa matakwa ya Ibara ya 8 ya Katiba ya mwaka 1977 inayoelekeza mamlaka na madaraka ya serikali yatokanayo na wananchi.Waziri Mkuu aliwataka wabunge na madiwani kuhamasisha wananchi kutumia haki yao ya kidemokra sia ya kuchagua na kuchaguliwa na hivyo kuhakikisha wanashiriki kikamilifu katika shughuli zote za uchaguzi huo.Aliwahimiza wakuu wa mikoa na wilaya kuratibu shughuli za uchaguzi katika maeneo yao na kuhakikisha uwepo wa ulinzi na usalama wakati wote wa uchaguzi hasa kipindi cha kampeni wakati wa kupiga kura. Vyombo vya ulinzi na usalama vishiriki kikamilifu kuhakikisha wananchi wanafanya uchaguzi katika mazingira aya amani na utulivu bila kubughudhiwa, alisema. Aliwahimiza wasimamizi na wasimamizi wasaidizi wa uchaguzi kuhakikisha wanazielewa kanuni na miongozo inayotolewa ili watoe tafrisi sahihi wakati wa kusimamia uchaguzi huo na kuhakikisha unafanyika kwa ufanisi mkubwa kwa muhibu wa sheria. Kuhusu Daftari la Wapigakura, Waziri Mkuu alisema uboreshaji wa daftari la wapiga kura uliozinduliwa rasmi Julai 18, mwaka huu mkoani Kilimanjaro, unahusisha wapiga kura waliotimiza miaka 18 na wale wakaotimiza umri huo wakati wa Uchaguzi Mkuu wa Oktoba 2020.Alisema makundi mengine yatakayohusika ni wapiga kura waliohamia katika kata au jimbo lingine la uchaguzi, waliopoteza kadi au kuharibika, wanaohitaji kurekebisha taarifa zao kama kufariki.Kwa sasa urekebishaji huo umekamilika katika mikoa ya Kilimanjaro, Arusha, Manyara, Simiyu, Mara na Mwanza na unaendelea kutekelezwa chini ya kaulimbiu Kadi Yako, Kura yako na Nenda Kajiandikishe. Waziri Mkuu pia aliwapongeza wananchi wanaondelea kujiandikisha kwenye daftari hilo na akatoa rai kwa wananchi ambao bado kujiandikisha afanye hivyo ili watimize haki yao ya kikatiba. Pia alirudia agizo alilotoa wakati wa uzinduzi wa uboreshaji huo kwamba Tume ya Taifa ya Uchaguzi inatakiwa kutoa kipaumbele kwa makundi maalumu wakiwemo wazee, wajawazito na watu wenye ulemavu ili wasie kwenye foleni kwa muda mrefu. Akiwaaga wabunge, Spika wa Bunge, Job Ndugai aliwataka wabunge kuvichukua vitabu vilivyoandaliwa na Ofisi ya Rais-Tamisemi kwenye makasha yao vinavyohusu kanuni na miongozo ya uchaguzi huo ili wajue na wakasaidie kutoa elimu kwa wananchi kuhusu taratibu za uchaguzi huo.  <topic>: KITAIFA 